Kladno
Kladno je město w Čěskej. Njeje jara wulke, ma 69 355 wobydlerjow, ale w Čěskej je to třinate najwjetše město, štož wobydlerjow nastupa. Leži pola Prahi, to rěka w Srjedźnych Čechach. W 19. a 20. lětstotku běchu tu jara wuznamne woclarnje a wuhlowe podkopki. Tutych wobstejnosćow dla so Kladno jara powjetši. Hišće wosrjedź 19. lětstotka měješe jenož 2.000 wobydlerjow. Kladno je stare, jako wjes bu hižo na započatku 14. lětstotka naspomnjene. Z městom sta so w 16. lětstotku, poprawom měješe titul "městačko", to rěka, małe město, kotrež ma jenož dźěl prawow, kotrež ma město. Na woprawdźite město bu hakle w 19. lětstotku powyšene. W měsće je jenož mało zajimawych a hódnotnych wěcow, ale na tych wobdźělichu so najwjetši čěscy architekća a rězbarjo. Najwuznamniši bě Kilian Ignac Dientzenhofer.
slv_Latn szl_Latn